**Fadd Nagyközség Önkormányzata képviselő-testületének**

**13/2018. (XII. 20.) önkormányzati rendelete**

**a szociális célú tüzelőanyag-támogatás szabályairól**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében foglalt eredeti jogalkotói hatáskörében, valamint a Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXVIII. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. A rendelet hatálya**

**1. §**

E rendelet hatálya a Fadd nagyközség közigazgatási területén élő, bejelentett lakcímmel rendelkező és életvitelszerűen ott tartózkodó természetes személyekre terjed ki.

**2. Támogatási feltételek**

**2. §**

(1) Fadd Nagyközség Önkormányzata (a továbbiakban: Önkormányzat) a belügyminiszter által a Magyarország 2018. évi központi költségvetéséről szóló 2017. évi C. törvény 3. melléklet Helyi önkormányzatok kiegészítő támogatásai I. Működési célú támogatások fejezet 9. A települési önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására meghirdetett pályázat alapján, a rendelkezésre álló keret mértékéig a szociálisan rászorult személynek - annak írásbeli kérelmére - ellenszolgáltatás nélkül szociális célú tűzifa támogatást (a továbbiakban: tűzifa támogatás) nyújt.

(2) Tűzifa támogatásra az jogosult,

a) aki:

aa) lakhatáshoz kapcsolódó rendszeres kiadások viselésével kapcsolatos települési támogatásban részesül,

ab) aktív korúak ellátására jogosult, vagy

ac) időskorúak járadékára jogosult, vagy

ad) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,

ae) 65 éven felüli egyedül élő nyugdíjas, vagy

af) ápolási díjban részesül,

és

b) fatüzelésre alkalmas fűtőberendezéssel rendelkezik és téli fűtését tűzifával oldja meg.

(4) Nem jogosult tűzifa támogatásra, aki erdőgazdálkodó vagy erdőtulajdonos, avagy háztartásában erdőgazdálkodó vagy erdőtulajdonos él és a rendelet hatályba lépését megelőző 2 évben fakitermelést végzett.

(5) Nem állapítható meg tűzifa támogatás az életvitelszerűen nem lakott ingatlan tekintetében.

(6) A tűzifa támogatás háztartásonként csak egy jogosultnak állapítható meg.

**3. A támogatás igénylése és elbírálása**

**3. §**

(1) A kérelmet az 1. melléklet szerinti formanyomtatványon a Faddi Polgármesteri Hivatal Igazgatási Csoportjához (7133 Fadd, Dózsa Gy. u. 12.) 2019. január 18-ig kell benyújtani.

(2) A kérelmek elbírálása a Polgármester hatáskörébe tartozik, aki a kérelmekről legkésőbb 2019. január 23-ig dönt.

(3) A kérelmek elbírálása során előnyben kell részesíteni a 2. § (2) bekezdés a) pont aa)-ad) alpontjában foglalt feltételnek megfelelő igénylőt.

(4) A háztartásonként biztosítható tűzifa mennyiségét - az Önkormányzat rendelkezésére álló tűzifa mennyisége és a beérkezett kérelmek ismeretében - úgy kell meghatározni, hogy az háztartásonként az 5 m3-t nem haladhatja meg.

(5) A tűzifa átvételét a jogosult a 2. melléklet szerinti átvételi elismervény aláírásával igazolja.

**4. §**

A támogatás kizárólagos forrása a Belügyminisztérium döntése alapján az Önkormányzat számára megállapított 4.071.620 forint összegű vissza nem térítendő kiegészítő – 229 erdei m3 keménylombos tűzifa – támogatás, valamint az Önkormányzat által biztosított 290.830 forint saját forrás és a szállítási költség.

**4. Záró rendelkezések**

**5. §**

Ez a rendelet a kihirdetését követő napon lép hatályba és 2019. március 31. napján hatályát veszti.

**Fülöp János Dr. Percsi Elvira**

**polgármester jegyző**

*Záradék:*

A rendelet 2018. december hó 20. napján a helyben szokásos módon kihirdetésre került.

Dr. Percsi Elvira

jegyző

*1. melléklet a 13/2018. (XII. 20.) önkormányzati rendelethez*

**K É R E L E M**

**Szociális célú tűzifa támogatás igényléséhez**

***Kérjük a nyomtatványt olvashatóan, nyomtatott bet***ű***vel kitölteni, illetve a megfelel***ő ***választ aláhúzni!***

**Kérelmező** **neve**:\_\_\_\_\_\_\_\_\_\_\_\_\_\_\_\_\_\_\_\_\_\_\_, **születési neve**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**Születési helye**:\_\_\_\_\_\_\_\_\_\_\_\_\_\_, **ideje:**\_\_\_\_\_\_\_\_év\_\_\_\_\_\_\_\_\_\_\_\_\_\_\_\_hó\_\_\_\_\_\_\_\_\_\_\_nap

**anyja leánykori neve**:\_\_\_\_\_\_\_\_\_\_\_\_\_\_\_\_\_\_, **állandó lakcíme**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**tényleges tartózkodási helye**: \_\_\_\_\_\_\_\_\_\_\_\_\_\_\_\_\_\_\_\_\_\_ (ahova a tűzifa támogatást igényli)

**lakáshasználat jogcíme**: \_\_\_\_\_\_\_\_\_\_\_

A tűzifa támogatásra való jogosultság indoka *(A megfelelő aláhúzandó és kitöltendő.)*:

1. Lakhatáshoz kapcsolódó rendszeres kiadások viselésével kapcsolatos települési támogatásban részesülök

a megállapító határozat száma: ……………….…….

b) Aktív korúak ellátására vagyok jogosult a megállapító határozat száma: ……………..…….....

c) Időskorúak járadékára vagyok jogosult a megállapító határozat száma: ………………………......

d) A gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő családban élek

a megállapító határozat száma: …………..……………….

a hátrányos helyzetű gyermek adatai:

1. Név: Szül. idő:………………………
2. Név: …………………………………………… Szül. idő:……………………….

e) 65 éven felüli egyedül élő nyugdíjas vagyok

f) Ápolási díjban részesülök a megállapító határozat száma: …………………………..

**A kérelmezővel közös háztartásában élők:**

|  |  |
| --- | --- |
|  | Név (születési név) |
| 1. |  |
| 2. |  |
| 3. |  |
| 4. |  |

**Büntetőjogi felelősségem tudatában nyilatkozom arról, hogy a kérelemben szereplő** **adatok a valóságnak megfelelnek.**

Fadd, 20.... év …………..…………. hó ……. nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kérelmező aláírása

*2. melléklet a 13/2018. (XII. 20.) önkormányzati rendelethez*

**Átvételi elismervény**

Alulírott ……………………………………….. (név) Fadd, …………………………………. u. ……… sz. alatti lakos aláírásommal elismerem, hogy a mai napon Fadd Nagyközség Önkormányzata képviselő-testületének a szociális célú tüzelőanyag-támogatás szabályairól szóló 13/2018. (XII. 20.) önkormányzati rendelete alapján részemre megállapított ……. m3 mennyiségű tűzifát hiánytalanul átvettem.

Fadd, 20… év …............................... hó ……… nap

………………………………. …………………………………

átadó átvevő